Diari Oficial de la Generalitat Valenciana


Sumari del DOGV 4269, del 12-06-2002 (2002/5927)

Informació pública de l'encomanda a Gespul, SA, de les obres de condicionament de local a la plaça del País Valencià per al CEAM.
---------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5927


Organisme emissor
:   Ajuntament de Puçol

Tipus de document
:   Anunci

Informació pública de l'encomanda a Gespul, SA, de les obres de condicionament de local a la plaça del País Valencià per al CEAM. [2002/Q5927]
  
La Comissió de Govern Municipal, en la sessió ordinària feta el dia 6 de maig de 2002, va adoptar l'acord sobre l'encomanda de gestió a Gespul, SA, de les obres de condicionament de local a la plaça del País Valencià per al CEAM, que literalment diu així:
  
«1. Encarregar a l'empresa municipal Gestión Pública Local, SA (Gespul, SA), la gestió completa de les obres de condicionament d'un local per a centre d'atenció a la gent gran de Puçol, situat als baixos de l'edifici que hi ha a la plaça del País Valencià, número 20, cantonada amb el carrer del Replà, per un import de dos-cents un mil huit-cents cinquanta-quatre euros i cinquanta-quatre cèntims (201.854,54 EUR), que suportarà l'ajuntament amb càrrec a la partida 116.759.00 del pressupost vigent. Este encàrrec comprén les següents actuacions.
  
- Encàrrec de projectes.
  
- Contractació de les obres d'execució d'acord amb el procediment establit en la Llei de Contractes de les Administracions Públiques, i també el seguiment i control d'estes obres.
  
- Les altres actuacions necessàries per a dur a cap la gestió completa que s'encarrega.
  
2. Esta encomanda finalitzarà quan, una vegada finalitzades les obres, l'empresa municipal arrende els locals esmentats a l'ajuntament per a destinar-los a centre d'atenció a la gent gran, per un import màxim de sis-cents euros (600 EUR) més l'impost sobre el valor afegit que corresponga pel termini d'un any prorrogable.
  
3. Notificar a l'empresa municipal Gespul, SA, i al Departament d'Intervenció als efectes oportuns.
  
4. Publicar este acord en el Butlletí Oficial de la Província de València i en el Diari Oficial de la Generalitat Valenciana.
  
5. Facultar l'alcalde president per a la firma de tots els documents que calguen per a la formalització de l'encàrrec realitzat».
  
Contra l'acte administratiu transcrit, que és definitiu en via administrativa, i de conformitat amb l'establit en la Llei Reguladora de Règim Jurídic de les Administracions Públiques i del Procediment Administratiu Comú i de la Llei Reguladora de la Jurisdicció Contenciosa Administrativa, s'hi podrà interposar un dels següents recursos:
  
Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, comptadors des del sendemà de la recepció d'esta notificació. Si transcorre un mes des del sendemà de la interposició del recurs de reposició sense que este s'haja resolt i notificat, podrà entendre que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
Recurs contenciós administratiu davant la Sala Contenciosa Administrativa del Tribunal Superior de la Comunitat Valenciana dins del termini de dos mesos comptadors des del sendemà de la recepció d'esta notificació.
  
Tot això sense perjuí que puga exercitar qualsevol altre recurs que estime procedent.